CELEX: 32004R2185
Language: mt
Date: 2004-12-17 00:00:00
Title: Regolament tal-Kummissjoni (KE) Nru 2185/2004 tas- 17 ta' Diċembru 2004 li jiftaħ għas-sena 2005 kwota tariffarja applikabbli għall-importazzjoni fil-Komunità Ewropea ta’ ċerti oġġetti li joriġinaw min-Norveġja li ġejjin minn prodotti agrikoli pproċessati inklużi fir-Regolament tal-Kunsill (KE) Nru 3448/93

5.7.2006   
               
               
                  MT
               
               
                  Il-Ġurnal Uffiċjali ta' l-Unjoni Ewropea
               
               
                  387
               
            REGOLAMENT TAL-KUMMISSJONI (KE) Nru 2185/2004
      tas-17 ta' Diċembru 2004
      li jiftaħ għas-sena 2005 kwota tariffarja applikabbli għall-importazzjoni fil-Komunità Ewropea ta’ ċerti oġġetti li joriġinaw min-Norveġja li ġejjin minn prodotti agrikoli pproċessati inklużi fir-Regolament tal-Kunsill (KE) Nru 3448/93
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 3448/93 tas-6 ta’ Diċembru 1993 li jistipula l-aġġustamenti tan-negozju applikabbli għal ċerti oġġetti li jirriżultaw mill-ipproċessar ta’ prodotti agrikoli (1), u b’mod partikulari, l-Artikolu 7(2) tiegħu,
      Wara li kkunsidrat id-Deċiżjoni tal-Kunsill [2004/859/KE] tal-25 ta' Ottubru 2004 dwar il-konklużjoni ta' Ftehim f’forma ta’ Skambju ta’ Ittri bejn il-Komunità Ewropea, minn naħa, u r-Renju tan-Norveġja, min-naħa l-oħra, dwar il-Protokoll 2 tal-Ftehim Bilaterali għall-Kummerċ Ħieles bejn il-Komunità Ekonomika Ewropea u r-Renju tan-Norveġja (2), u b’mod partikolari l-Artikolu 3 tagħha,
      Billi:
      
                  (1)
               
               
                  Il-Protokoll 2 tal-ftehim bilaterali tal-kummerċ ħieles bejn il-Komunità Ekonomika Ewropea u r-Renju tan-Norveġja (3), minn naħa, u l-Protokoll 3 tal-Ftehim ŻEE (4), jiddeterminaw l-aġġustamenti tan-negozju għal ċerti prodotti agrikoli u agrikoli proċessati bejn il-Partijiet Kontraenti.
               
            
                  (2)
               
               
                  Il-Protokoll 3 tal-Ftehim ŻEE, kif emendat mid-Deċiżjoni 138/2004 tal-Kumitat Konġunt ŻEE li jemenda l-Protokoll 3 tal-Ftehim ŻEE, dwar prodotti msemmija fl-Artikolu 8(3)(b) tal-Ftehim (5) jipprovdi għal dazju b’rata żero għall-oġġetti kklassifikati taħt il-kodiċi NM 2202 10 00 (ilma, inkluż ilma minerali u ilma bil-gass, li jkun fih zokkor miżjud jew ħlewwa jew mogħti togħma) u ex 2202 90 10 (xarbiet mhux alkoħoliċi oħra li jkun fihom zokkor (sukrożju jew zokkor invertit)).
               
            
                  (3)
               
               
                  Id-dazju b’rata żero ġie sospiż temporanjament fin-Norveġja mill-Ftehim f’forma ta’ Skambju ta’ Ittri bejn il-Komunità Ewropea, minn naħa, u r-Renju tan-Norveġja, min-naħa l-oħra, dwar il-Protokoll 2 tal-Ftehim Bilaterali għall-Kummerċ Ħieles bejn il-Komunità Ekonomika Ewropea u r-Renju tan-Norveġja, approvat mid-Deċiżjoni tal-Kunsill [2004/859/KE]. Skond il-punt IV tal-Ftehim, importazzjonijiet bla dazju ta’ oġġetti tal-kodiċi NM 2202 10 00 (ilma, inkluż ilma minerali u ilma bil-gass, li jkun fih zokkor miżjud jew ħlewwa jew mogħti togħma) u ex 2202 90 10 (xarbiet mhux alkoħoliċi oħra li jkun fihom zokkor (sukrożju jew zokkor invertit)) li joriġinaw min-Norveġja huma permessi biss fil-limiti ta’ kwota bla dazju.
               
            
                  (4)
               
               
                  Għalhekk, huwa meħtieġ li din il-kwota tinfetaħ għas-sena 2005.
               
            
                  (5)
               
               
                  Sabiex jiġi ffaċilitat it-twaqqif tal-kwota u biex tiġi żgurata t-tmexxija xierqa tagħha, fl-interess ta’ l-operaturi, il-benefiċċju ta’ l-eżonerazzjoni tad-dazji fil-kwota għandha tkun temporanjament kondizzjonali għall-preżentazzjoni lill-awtoritajiet tad-dwana tal-Komunità ta’ ċertifikat maħruġ mill-awtoritajiet Norveġiżi.
               
            
                  (6)
               
               
                  Il-miżuri mniżżla f’dan ir-Regolament huma fi qbil ma’ l-opinjoni tal-Kumitat ta’ Tmexxija għall-kwistjonijiet orizzontali dwar il-kummerċ ta’ prodotti pproċessati li mhumiex imniżżla fl-Anness I,
               
            ADOTTAT DAN IR-REGOLAMENT:
      Artikolu 1
      1.   Mill-1 ta’ Jannar sal-31 ta’ Diċembru 2005, il-kwota tariffarja tal-Komunità mniżżla fl-Anness I hija miftuħa għall-oġġetti li joriġinaw min-Norveġja li huma mniżżla f’dak l-Anness taħt il-kundizzjonijiet speċifikati fih.
      2.   Ir-regoli ta’ l-oriġini applikabbli reċiprokament taħt dan il-ftehim ser ikunu kif stipulati fil-Protokoll 3 tal-Ftehim bilaterali tal-Kummerċ Ħieles bejn il-Komunità Ekonomika Ewropea u r-Renju tan-Norveġja
      3.   Il-benefiċċju mill-eżonerazzjoni ta’ l-obbligi f’din il-kwota stipulata fl-Anness I ser ikun kondizzjonali għall-preżentazzjoni lill-awtoritajiet Komunitarji tad-dwana, taċ-ċertifikat stipulat fl-Anness II, kif maħruġ lill-esportaturi mill-awtoritajiet Norveġiżi f’waħda mill-lingwi tal-Komunità.
      4.   Għal kwantitajiet impurtati ’l fuq mill-kwota jew li għal liema ċ-ċertifikat imsemmi fil-paragrafu 3 ma ġiex ippreżentat, dazju ta’ 0.047€/litru ser japplika.
      Artikolu 2
      Il-kwota tariffarja tal-Komunità msemmija fl-Artikolu 1(1) se titmexxa mill-Kummissjoni fi qbil ma’ l-Artikoli 308a, 308b u 308ċ tar-Regolament (KEE) Nru 2454/93.
      Artikolu 3
      Dan ir-Regolament se jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
      Għandu jkun applikabbli mill-1 ta' Jannar 2005.
      
         Dan ir-Regolament għandu jorbot fl-intier tiegħu u japplika direttament fl-Istati Membri.
         Magħmul fi Brussell, nhar is-17 ta' Diċembru 2004.
         
            
               Għall-Kummissjoni
            
            Gunter VERHEUGEN
            
               Membru tal-Kummissjoni
            
         
      
      
         (1)  ĠU L 318, tat-20.12.1993, pġ. 18. Regolament kif emendat l-aħħar mir-Regolament (KE) Nru 2580/2000 (ĠU L 298, tal-25.11.2000, p. 5).
      
         (2)  ĠU L 370, 17.12.2004, p. 70.
      
         (3)  ĠU L 171, tas-27.6.1973, p. 1.
      
         (4)  ĠU L 22, ta’ l-24.1.2002, p. 37.
      
         (5)  ĠU L 342, tat-18.11.2004, p. 30.
      
         ANNESS I
         Kwota tariffarja applikabbli ma’ l-importazzjoni fil-Komunità ta’ oġġetti li ġejjin min-Norveġja
         
                     Nru ta’ l-Ordni
                  
                  
                     Kodiċi NM
                  
                  
                     Deskrizzjoni tal-prodott:
                  
                  
                     Kwota Annwali tal-Volum mill-2005
                  
                  
                     Rata tad-dazju applikabbli fil-limiti tal-kwota
                  
                  
                     Rata tad-dazju applikabbli ’il fuq mill-volum tal-kwota
                  
               
                     09.0709
                  
                  
                     2202 10 00 
                  
                  
                     
                                 —
                              
                              
                                 Ilma, inkluż ilma minerali u ilma ossiġenat, li fih zokkor miżjud jew sustanza li żżid il-ħlewwa oħra jew bit-togħma
                              
                           
                  
                     14.3 Mio litri
                  
                  
                     Eżenzjoni
                  
                  
                     0.047€/litru
                  
               
                     Ex22029010 
                  
                  
                     xarbiet mhux alkoħoliċi oħra li jkun fihom zokkor (sukrożju jew zokkor invertit)
                  
               
      
         ANNESS II
         ĊERTIFIKAT – Ilma minerali
         
            
         Test ta 'immaġni
         
            1. Esportatur (isem, indirizz sħiħ)
            2. Nru ta' Serje tal-ħruġ
            ORIĠINALI
            3. Destinatarju (isem, indirizz sħiħ)
            ĊERTIFIKAT
            Għad-dħul fil-Komunità mingħajr dazju
            ta' ilmijiet ikklassifikati taħt il-Kodiċi NM 2202 10 00 u ex: 2202 90 10
            4. Numru data ta' l-irċevuta
            5. Pajjiż ta' l-oriġini NORVEĠJA
            6. Stat Membru tad-destinazzjoni
            IMPORTANTI
            L-oriġinali u, fejn xieraq, kopja taċ-ċertifikat iridu jkunu ppreżentati lill-uffiċċju tad-dwana fil-Komunità fil-hin li l-prodott ikun qiegħed jitqiegħed f' ċirkolazzjoni ħielsa
            7. Kodiċi-NM (10 ċifri)
            8. Sinjali, numri, numru u tip tal-pakketti fil-kwantitajiet esportati
            9. Volum (litri)
            10. HUWA HAWNHEKK ĊERTIFIKAT li d-dettalji stipulati hawn fuq huma eżatti u jissodisfaw il-Ftehim f' forma ta' Skambju ta' Ittri bejn il-Komunità Ewropea, minn naħa, u r-Renju tan-Norveġja, min-naħa l-oħra, dwar il-Protokoll 2 għal Ftehim bilaterali dwar Kummerċ Ħieles bejn il-Komunità Ekonomika Ewropea u r-Renju tan-Norveġja
            Post: Oslo 2004 xx xx
            Sena Xahar Ġurnata
            11. Aġenzija tal-ħruġ
            Awtorità Agrikola Norveġja
            Postboks 8140 Dep.
            N-0033 Oslo, in-Norveġja
            (Firma u timbru ta' l-aġenzija tal-ħruġ)